32002R1779
L 269/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1779/2002 НА КОМИСИЯТА
от 4 октомври 2002 година
относно номенклатурата на държави и територии за нуждите на статистиката за външната търговия на Общността и статистиката за търговията между държавите-членки
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1172/95 на Съвета от 22 май 1995 г., относно търговията със стоки на Общността и нейните държави-членки със страни, които не са членки на Общността (1), последно изменен с Регламент (ЕО) № 374/98 (2), и по-специално член 9 от него,
като има предвид, че:
(1)
В съответствие с член 9 от Регламент (ЕО) № 1172/95 въвеждането на номенклатурата на държавите и територии е задължение на Комисията.
(2)
Вариантът на тази номенклатура, валиден от 1 януари 2002 г., беше даден в приложението към Регламент (ЕО) № 2020/2001 на Комисията (3).
(3)
Определянето на кодовете в съответствие с азбучното подреждане на държавите и териториите се базира на действащия стандарт ISO алфа 2, доколкото той съответства на изискванията на законодателството на Общността. Освен това за предпочитане е да има един преходен период, който позволява на държавите-членки да се адаптират към направените изменения. От съществено значение е с цел опростяване този преходен период да завърши, когато разпоредбите, с които се преразглеждат правилата на Единния административен документ, влязат в сила.
(4)
Мерките, предвидени в настоящия регламент, са в съответствие със становището на Комитета по статистика относно търговията със страни, които не са членки на Общността,
ПРИЕ НАСТОЯЩИЯ РЕГЛАМЕНТ:
Член 1
Версията, валидна от 1 януари 2003 г., за номенклатурата на държавите и териториите за външнотърговската статистика на Общността и статистика на търговията между държавите-членки е дадена в настоящото приложение.
Член 2
Настоящият регламент влиза в сила от 1 януари 2003 г.
Независимо от това държавите-членки могат да използват трицифрени кодове, посочени също в приложението към настоящия регламент, докато разпоредбите, които преразглеждат приложения 37 и 38 към Регламент (ЕИО) № 2454/93 (4) на Комисията, влязат в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 октомври 2002 година.